पीएयू इंप्लाइज यूनियन के प्रधान परमजीत सिंह गिल और सीनियर उप प्रधान लखविंदर सिंह संधू ने कहा कि यह कर्मचारियों के संघर्ष का फल है। पीएयू के वीसी ने भी इस मामले में काफी मदद की है और पंजाब सरकार ने कर्मचारियों के साथ किया अपना वादा निभाया है। सरकार द्वारा आर्थिक सहायता बढ़ाने से कर्मचारियों को समय पर वेतन मिलेगा। इससे पीएयू के कई रुके काम पूरे हो जाएंगे। पीएयू इंप्लाइज फेडरेशन के चेयरमैन हरबंस सिंह मुंडी ने कहा कि बजट में सालाना ग्रांट बढ़ा कर 189 करोड़ करना महत्वपूर्ण फैसला है। उन्होंने मुख्य मंत्री प्रकाश सिंह बादल, वित्त मंत्री परमिंदर सिंह ढींढसा का धन्यवाद किया। मुंडी ने सिंचाई मंत्री जनमेजा सिंह सेखों, महेश इंद्र सिंह गरेवाल, शरणजीत सिंह ढिल्लों, मनप्रीत सिंह ईयाली और पार्षद भुपिंदर सिंह भिंदा का धन्यवाद किया। पीेएयू इंप्लाइज डेमोक्रेटिव फ्रंट के चेयरमैन सुरिंदर पाल, पीएयू फोरम के चेयरमैन रणजीत सिंह ने भी आर्थिक सहायता बढ़ाने पर वित्त मंत्री का धन्यवाद किया।